**Søknad til Sparebank 1**

**Kr. 10.000**

Vi holder til i Fjordgata 19 i Trondheim og det er behov for å utvikle dette stedet som aktivitetsarena. Vi ønsker å etablere et kunst og kultursenter for mennesker med psykiske problemer og ser for oss et tilsvarende sted som Amalie Skramhuset i Bergen og Corearts i London, se:http://www.amalieskramshus.no/

http://www.corearts.co.uk/

For å få til dette trenger vi å lære av hvordan andre har fått dette til og dette kan best gjøres gjennom å innhente erfaringer ved studiebesøk. Da får vi sett med egne øyne hva som er mulig og hvordan det kan gjøres samt at vi får inspirasjon fra dem vi møter.

----

Mental helse Trondheim er en lokalforening for mennesker med psykiske problemer. Vi representerer medlemmene våre i ulike organer i Trondheim og jobber også med å lage aktiviteter for medlemmene med kurser, turer, møter og sosiale treff, se <http://www.mentalhelse.no/fylkes-og-lokallag/soer-troendelag/lokallag/trondheim>

Vi søker derfor om støtte til en studietur til Bergen for styret, så vi kan besøke Amalie Skramhuset.

Vi er 8 personer i styret. Flybillettene vil koster: kr. 9854, så kommer øvrige kostnader som vi må dekke selv.

-------

Vi bør få støtte fordi dette er et viktig prosjekt med stort potensiale. Vår forening har ikke så mye ressurser, men vi jobber for å skape forståelse for dette prosjektet som vil kunne hjelpe mange av medlemmene våre som har interesse for kunst og kultur, men som trenger et bedre tilbud innenfor dette feltet enn det de har i dag. Vi regner med at studieturen til Bergen kan gi oss gode argumenter overfor samarbeidsinstanser i Trondheim samt bidra til å motivere oss til å stå på for å realisere målet om dette senteret.